Diari Oficial de la Generalitat Valenciana


Sumari del DOGV 3357, del 23-09-1998 (1998/902431)

ORDRE de 22 de setembre de 1998, de la Conselleria d'Agricultura, Pesca i Alimentació, per la qual s'amplien els municipis i les varietats de vinya de la comarca vitícola de Sant Mateu (Castelló), a l'efecte del reconeixement del dret a la utilització d'aquesta menció geogràfica en vins de taula.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/09/22/(1)/dof/vci/html**

### Dades del document

Número de DOGV
:   3357

Data del DOGV
:   23-09-1998

Secció del DOGV
:   I. DISPOSICIONS GENERALS

Número del document
:   1998/902431


Data del document
:   22-09-1998

Organisme emissor


Tipus de document
:   Ordre

Anàlisi jurídica

 Descriptors 

:   * Sant Mateu
    * raïm
    * vi de taula
    * viticultura
    * legislació

ORDRE de 22 de setembre de 1998, de la Conselleria d'Agricultura, Pesca i Alimentació, per la qual s'amplien els municipis i les varietats de vinya de la comarca vitícola de Sant Mateu (Castelló), a l'efecte del reconeixement del dret a la utilització d'aquesta menció geogràfica en vins de taula. [1998/X8187]  
L'Ordre de 7 de gener de 1998, del Ministeri d'Agricultura, Pesca i Alimentació, en l'annex II, inclou la comarca vitícola de Sant Mateu (Castelló) entre les productores de vi de taula amb dret a la utilització d'aquesta menció geogràfica. Aquesta comarca comprén els termes municipals de Canet lo Roig, Cervera del Maestre, Xert, la Jana, la Salzadella, Sant Mateu, San Rafael del Río, Tírig i Traiguera.  
L'annex III.b de l'ordre esmentada recull les característiques dels vins mencionats pel que fa a varietats de vinya de procedències principals i complementàries, tipus de vi i graduació alcohòlica natural mínima.  
La Direcció Territorial d'aquesta Conselleria a Castelló ha sol·licitat la inclusió dels municipis d'Alcalà de Xivert i les Coves de Vinromà en l'esmentada menció geogràfica «Sant Mateu», juntament amb les varietats de vinya complementàries Tempranillo i Embolicaire (varietat local també coneguda com a Bonicaire) entre les negres, i Escanyavella (sinònim local de Merseguera), entre les blanques. Aquesta inclusió és procedent per l'analogia d'aquests termes municipals amb els preexistents en matèria vitivinícola, per la seua situació limítrofa, clima, sòls, varietats, patrons, tipus de conreu, etc.  
A la vista de l'informe que justifica aquesta petició, en virtut de la disposició addicional de l'Ordre d'11 de desembre de 1986, del Ministeri d'Agricultura, Pesca i Alimentació, i fent ús de les facultats que tinc atribuïdes  
ORDENE  
Article 1  
Afegir a la relació de municipis corresponents a la comarca vitícola de Sant Mateu que figura en l'annex II de l'Ordre de 7 de gener de 1998, del Ministeri d'Agricultura, Pesca i Alimentació, en l'ordre alfabètic procedent, els dos següents: Alcalà de Xivert i les Coves de Vinromà.  
Article 2  
Incloure les varietats Merseguera (blanca, coneguda també en la zona com a Escanyavella), Embolicaire (varietat negra local, també coneguda com a Bonicaire) i Tempranillo, com a varietats complementàries, en l'annex III.b de l'ordre mencionada.  
DISPOSICIONS FINALS  
Primera  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Segona  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique posteriorment.  
València, 22 de setembre de 1998  
La consellera d'Agricultura, Pesca i Alimentació,  
MARIA ANGELS RAMON-LLIN I MARTINEZ


Còpia Permalink ELI